31 मार्च तक बकाया गृहकर जमा करवाने पर मिलेगी विशेष छूट
बीकानेर | राज्यसरकार ने 31 मार्च 2016 तक बकाया गृह कर एवं नगरीय विकास कर जमा करवाने पर विशेष छूट देने का निर्णय लिया है। बीकानेर नगर निगम उपायुक्त (प्रशासन) ने बताया कि राजस्थान नगर पालिका अधिनियम 2009 की धारा 107 (4) के तहत गृहकर एवं नगरीय विकास कर एक मुश्त जमा कराने पर विशेष छूट दी जा रही है। बीकानेर नगरीय क्षेत्र के करदाता यदि 31 मार्च 2016 तक बकाया गृहकर की राशि एक मुश्त जमा करवाते है तो उन्हें मूल गृहकर में 50 प्रतिशत छूट एवं शास्ती पर शत-प्रतिशत छूट दी जाएगी। इसी प्रकार 31 मार्च 2016 तक बकाया नगरीय विकास कर एक मुश्त जमा कराने पर वर्ष 2015-16 तक शास्ती में शत-प्रतिशत छूट दी जाएगी।
hin_Deva hin_Deva